डा. मोसले तान्जिानियाका इयान डगलस ह्यामिल्टन नामक वनस्पतिशास्त्रीको सहकार्यमा अम्बोसेलीमा सन् १९७२ बाट काम सुरु गरेकी हुन्। डगलस ह्यामिल्टनले १९९३ मा एसटिइको स्थापना गरेर डा. विट्मेयरलाई साम्बुरुमा अनुसन्धान परियोजना चलाउन लगाए। त्यो परियोजनाले अहिले ३०० पोथी हात्ती र तिनका छावा तथा २०० भाले हात्ती रहेको ७० परिवारको निगरानी गर्छ। काम सुरु गरेयता विट्मेयर र उनको टोलीले २५ हजारभन्दा बढी स्थलगत अवलोकन गरिसकेको छ।
